ການຊ່ວຍເຫຼືອຜູ້ລອດຊີວິດຈາກການຄ້າມະນຸດກັບຄືນສູ່ສັງຄົມຜ່ານປະເທດລຸ່ມແມ່ນ້ຳຂອງ
ບາງກອກ, 7 ເມສາ 2017
ມື້ນີ້ເຄື່ອງມືໃໝ່ໃນການສະໜັບສະໜູນການກັບຄືນສູ່ສັງຄົມຂອງຜູ້ລອດຊີວິດຈາກການຄ້າມະນຸດໄດ້ຖືກເຜີຍແຜ່ໂດຍ ສະຖາບັນ NEXUS, ໂຄງການສະຫະປະຊາຊາດເພື່ອການຮ່ວມມືຕ້ານການຄ້າມະນຸດ (UN-ACT) ແລະ ອົງການສຸພານິມິດ (World Vision). ປື້ມຄູ່ມື - ສະໜັບສະໜູນການກັບສົ່ງກັບຄືນສູ່ສັງຄົມຂອງຜູ້ຖືກເຄາະຮ້າຍ: ຄູ່ມືສຳລັບອະນຸພາກພື້ນລຸ່ມແມ່ນ້ຳຂອງ- ແມ່ນສຳລັບຜູ້ຈັດຕັ້ງປະຕິບັດຈາກພາກລັດຖະບານ ແລະອົງການທີ່ບໍ່ສັງກັດລັດຖະບານ, ເພື່ອແກ້ໄຂຈຸດອ່ອນໃນກອບການຊ່ວຍເຫຼືອຜູ້ຖືກເຄາະຮ້າຍ ແລະ ການກັບຄືນສູ່ສັງຄົມໃນອານຸພາກພື້ນລຸ່ມແມ່ນ້ຳຂອງ (ປະເທດອານຸພາກພື້ນລຸ່ມແມ່ນ້ຳຂອງປະກອບມີ: ກຳປູເຈຍ, ສປ ຈີນ, ສປປ ລາວ, ມຽນມ້າ, ໄທ ແລະ ສສ ຫວຽດນາມ).
ປື້ມຄູ່ມືໄດ້ເນັ້ນກ່ຽວກັບຕົວຢ່າງບວກສຳລັບການສົ່ງກັບຄືນສູ່ສັງຄົມຂອງຜູ້ຖືກເຄາະຮ້າຍຈາກການຄ້າມະນຸດ ພ້ອມທັງຄວາມທ້າທາຍ ທີ່ຜູ້ຖືກເຄາະຮ້າຍຫຼາຍຄົນປະເຊີນໃນການອອກຈາກສະພາບການຂູດຮີດ. ນອກນີ້, ຄູ່ມືຍັງມີຄຳແນະນຳໃນການປະຕິບັດໃຫ້ກັບຜູ້ຈັດຕັ້ງປະຕິບັດຕົວຈິງ -ຜ່ານບົດລາຍງານ ແລະ ຂໍ້ແນະນຳຕ່າງໆ - ກ່ຽວກັບການປັບປຸງໂຄງການ ແລະ ນະໂຍບາຍການກັບຄືນສູ່ສັງຄົມແນວໃດ.
ຄູ່ມືແມ່ນອີງໃສ່ຜົນການສຳຫຼວດຈາກການສຶກສາພາກພື້ນ ຫຼັງຈາກຖືກຄ້າມະນຸດ: ປະສົບການ ແລະ ຄວາມທ້າທາຍໃນການສົ່ງກັບຄືນສູ່ສັງຄົມຂອງຜູ້ຖືກເຄາະຮ້າຍຈາກການຄ້າມະນຸດໃນອານຸພາກພື້ນລຸ່ມແມ່ນ້ຳຂອງ ເຊິ່ງໄດ້ເຜີຍແຜ່ໃນປີ 2013 ໂດຍສະຖາບັນ NEXUS ແລະ ໂຄງການສະຫະປະຊາຊາດເຄືອຂ່າຍຕ້ານການຄ້າມະນຸດ (UNIAP), ປັດຈຸບັນ (UN-ACT). ການສຶກສານີ້ອີງໃສ່ ການສຳພາດທາງເລິກກັບຜູ້ຖືກເຄາະຮ້າຍ ຫຼາຍຮ້ອຍຄົນ ໃນປະເທດອານຸພາກພື້ນລຸ່ມແມ່ນ້ຳຂອງ ແລະ ວິໄຈພາກປະຕິບັດທີ່ດີຫຼາຍອັນ ແລະ ບົດຮຽນໂດຍກົງຈາກຜູ້ຖືກເຄາະຮ້າຍຈາກການຄ້າມະນຸດໃນພາກພື້ນ.
ທ່ານ ນາງ ຣີເປກກາ ເຊີທີ, ນັກສຳຫຼວດອາວຸໂສຈາກສະຖາບັນ NEXUS ແລະ ບັນນາທິການຂອງທັງສອງບົດລາຍງານການສຳຫຼວດ ຫຼັງຈາກຖືກຄ້າມະນຸດ ແລະ ຄູ່ມືທີ່ຕີພິມໃໝ່ ເວົ້າວ່າ, ”ຜູ້ຖືກເຄາະຮ້າຍຈາກການຄ້າມະນຸດຫຼາຍກ່ວາ 250 ຄົນຈາກ 6 ປະເທດໄດ້ແລກປ່ຽນປະສົບການຕົວຈິງຂອງເຂົາເຈົ້າ ແລະ ສະທ້ອນຊີວິດການຄ້າມະນຸດຂອງເຂົາເຈົ້າ. ປື້ມຄູ່ມືນີ້ແມ່ນອີງໃສ່ປະສົບການສົ່ງກັບຄືນສູ່ສັງຄົມຂອງພວກເຂົາເຈົ້າ ແລະ ຄຳແນະນຳຂອງເຂົາເຈົ້າ ກ່ຽວກັບການສະໜັບສະໜູນການກັບຄືນສູ່ສັງຄົມຂອງຜູ້ເຄາະຮ້າຍໃຫ້ດີຂຶ້ນແນວໃດ”
ຄູ່ມືເຫຼັ້ມນີ້ໄດ້ມີການແປເປັນພາສາຫຼັກຂອງບັນດາປະເທດທີ່ໂຄງການຈັດຕັ້ງປະຕິບັດຢູ່. ຈະຖືກເຜີຍແຜ່ໃຫ້ກັບອົງການທີ່ກ່ຽວຂ້ອງ ແລະ ສະຖາບັນໃນພາກພື້ນເພື່ອສະໜັບສະໜູນວຽກງານຊ່ວຍເຫຼືອທີ່ດຳເນີນຢູ່ຂອງພວກເຂົາເຈົ້າ. ເອມີ ໂຄນລິນ, ຜູ້ປະສານງານແຜນງານພາກພື້ນຂອງອົງການສຸພານິມິດ ການສິ້ນສຸດການທາລຸນເດັກນ້ອຍ (EVAC) ໂຄງການພາກພື້ນອາຊີຕາເວັນອອກໄດ້ເນັ້ນ ເຖິງຄວາມສຳຄັນຂອງການຈັດຕັ້ງປະຕິບັດຄູ່ມືສະບັບນີ້ໃນປື້ມຄູ່ມືເພື່ອປັບປຸງຄວາມພະຍາຍາມການສົ່ງກັບຄືນສູ່ສັງຄົມ: ”ອົງການສຸພານິມິດ, ກັບໂຄງການພື້ນຖານໂຄງລ່າງພວກເຮົາໃນປະເທດເຫຼົ່ານີ້ໃນການແກ້ໄຂການຄ້າມະນຸດ ຈາກນະໂຍບາຍ, ການໂຄສະນາເຜີຍແຜ່ ແລະ ການຈັດຕັ້ງປະຕິບັດ, ພ້ອມທີ່ຈະສະໜັບສະໜູນຄວາມພະຍາຍາມນີ້.”
ທັງ ການສຶກສາ ຫຼັງຈາກຖືກຄ້າມະນຸດ ແລະ ຄູ່ມືການກັບຄືນສູ່ສັງຄົມ ແມ່ນຕົວຢ່າງທີ່ດີຂອງການຮ່ວມມືພາກພື້ນຜ່ານການປະສານງານລະດັບລັດຖະມົນຕີໃນພາກພື້ນແມ່ນ້ຳຂອງຕ້ານການຄ້າມະນຸດ (COMMIT). ຄອມມິດແມ່ນກົນໄກສຳລັບ ການຮ່ວມມືສອງຝ່າຍ ແລະ ຫຼາຍຝ່າຍຕ້ານການຄ້າມະນຸດ ຢູ່ບົນພື້ນຖານບົດບັນທຶກຄວາມເຂົ້າໃຈ ປີ 2004 ລະຫວ່າງ 6 ປະເທດອານຸພາກພື້ນລຸ່ມແມ່ນ້ຳຂອງ. ໂຄງການສະຫະປະຊາຊາດເພື່ອການຮ່ວມມືຕ້ານການຄ້າມະນຸດ (UN-ACT) ແລະ ໂຄງການກົ້ກເຄົ້າ, UNIAP, ໄດ້ເຮັດໜ້າທີເປັນກອງເລຂາໃຫ້ກັບຂະບວນການຄອມມິດຕັ້ງແຕ່ກໍ່ຕັ້ງມາ.
ທ່ານ ນາງ ກາໂອຣິ ກາວາຣາປາຢາຊິ, ຜູ້ອຳນວຍການພາກພື້ນຂອງໂຄງການ UN-ACT ໄດ້ເນັ້ນເຖິງພາລະບົດບາດທີ່ສຳຄັນຂອງຂະບວນການຄອມມິດໃນການປັບປຸງການຕອບສະໜອງການສົ່ງກັບຄືນສູ່ສັງຄົມ: ”ການສຶກສາວິໄຈໄດ້ດຳເນີນໃນຈຸດພິເສດຂອງພາກພື້ນ ທັງແນວຄວາມຄິດທີ່ລິເລີ່ມການກັບຄືນສູ່ສັງຄົມ ແມ່ນຮັບຮອງໂດຍລັດຖະບານຄອມມິດ. ຂອບໃຈຕໍ່ກອບການເຮັດວຽກຂອງຄອມມິດທີ່ເຮັດໃຫ້ພວກເຮົາສາມາດເຜີຍແຜ່ຫຼັກຖານທີ່ອຸດົມສົມບູນ ສາມາດແຈ້ງກ່ຽວກັບການສຶກສານີ້ ແລະ ຄູ່ມືນີ້, ແລະ ປັດຈຸບັນພວກເຮົາມີພາລະບົດບາດໃນການດຳເນີນງານປັບປຸງນະໂຍບາຍ ແລະ ແຜນງານກ່ຽວກັບການສົ່ງກັບຄືນສູ່ສັງຄົມຜ່ານອານຸພາກພື້ນ, ທີ່ໄດ້ມາດຖານສາກົນ.”
ຈົບ
ເຂົ້າເຖິງປື້ມຄູ່ມື, ກົດທີ່ນີ.
ເພື່ອ ດາວໂລດບົດລາຍງານການສຳຫຼວດ ຫຼັງຖືກຄ້າມະນຸດ , ກົດທີ່ນີ້.
ສຳລັບຂໍ້ມູນເພີມເຕີມສຳລັບການສຳພາດ, ກະລຸນາຕິດຕໍ່:
ສະຖາບັນ NEXUS : Ms. Rebecca Surtees, Senior Researcher, This email address is being protected from spambots. You need JavaScript enabled to view it.
ໂຄງການ UN-ACT: Mr. Sebastian Boll, Regional Research Specialist, This email address is being protected from spambots. You need JavaScript enabled to view it.
ອົງການສຸພານິມິດ: Ms. Amy Collins, Regional Programme Coordinator, This email address is being protected from spambots. You need JavaScript enabled to view it.